Seldžuk

**Seldžuk** (11. vijek), oguski turski vojskovođa i utemeljitelj Seldžučke dinastije.

## Život
Seldžuk je rođen oko 900. u porodici koja je pripadala klanu Kınık Oguza, otac mu je se zvao *Dukak* ili *Tukak* a po drugim izvorima *Lokman* i bio je vrlo istaknuta ličnost pri oguskom yabgu, dok nema pouzdanih podataka o Seldžukovim precima prije oca. Prema nekim izvorim je mladi Seldžuk započeo svoju karijeru kao časnik u hazarskoj vojsci.

Dukak je umro kada je Seldžuk imao sedamnaest ili osamnaest godina, vjerovatno 924. godine. Uspon mladog Seldžuka na dvoru je izazvao ljubomoru i napetost, bilo glasina da je se spremao puč koji bi ga likvidirao, a istovremeno su nedostatkom prostora i pašnjaka Kipčaci vršili pritisak nad Oguzima te su Karahanidi postepeno jačali i postali velika sila. To su bili vjerojatno glavni razlozi zbog kojih je Seldžuk napustio yabgu, odnosno visoko savjetništvo kagana oguske federacije, i odselio iz Jankenta.

Seldžuk je najvjerojatnije stigao oko 961. u Džand uz svojih stô konjanika i s velikom pratnjom ljudi i njihove stoke, što je činilo zajednicu od nekih petstô nomada. Tu je odlučio preći u islam, većinsku vjeru u gradu, i usmjerio svoju malu zajednicu da prihvati istu vjeru kako bi ju spasio od pogranične izoliranosti. Nešto kasnije je stupio u vezu sa upravom grada Zendeka i Buhare u Horezmu i zatražio učenjake koji će ih podučavati Kuranu, što bilježi prvo prelaženje turkijskih naroda u islam.

Nakon toga, Seldžuk je se udaljio od nemuslimanskih turskih plemena i protjerao službenike koje je oguski Yabgu poslao u Džand da skupe godišnji porez, rekavši im da «Muslimani ne plaćaju danak nevjernicima» i tako pridruživši se velikoj kampanji džihada protiv njih. U jednom od tih ekspedicija je vjerovatno stradao njegov sin Mikail. No Seldžukovi pohodi su porazili Turkijce te osvojili gradove Beljak i Beruket, i taj nagli uspjeh je privukao gomile oko njega, povećao njegov ugled i predao mu vlast grada Džanda, od tada prijestolnica Seldžučke kneževine.

Sklopio odlične odosne sa susjednim silama Samanida i Karahanida u Transoksijani. Međutim, Samanidi su zatražili pomoć od Seldžuka protiv Karahanida, koji su okupirali samanidske zemlje i to je dovelo do nove kampanje kojom su Samanidi ponovo posvojili izgubljene zemlje uz pomoć snaga Seldžuka i njegovog sina Arslana. U zamjenu su Samanidi dali Seldžuku grad Nur, blizu Buhare. To je razlog zbog čega je jedna grupa Oguza odselila u Nur negdje između 985. i 992. a Samanidi su 1004. konačno porazili Karahanide uz pomoć Seldžuka.

Seldžuk je umro u Džandu oko 1007. u svojoj stotoj (ili stosedmoj) godini. Neki autori tvrde da je nestao nešto kasnije, oko 1009. ili 1010. Ne zna se koliko je imao sinova, neki izvori kažu tri, četiri ili pet. Najvjerojatnije je imao Mikaila, Musu i Yunusa. Znamo da je sultan Alp-Arslan otputovao u Džand 1066. godine i posjetio grob svog djeda.

Poslije Seldžukove smrti njegov sin Arslan je preuzeo upravu uz pomoć braće Jusufa i Muse, vraćajući se starim oguskim tradicijama i učvršćujući vlast nad Buharom i Samarkandom. U međuvremenu, Mikailovi mladi sinovi Togrul i Čağri zauzeli su svoje mjesto u administraciji kao «begovi». Iako je Arslan bio glava porodice, ostali Seldžukovi sinovi i unuci su vladali turkomanskim begovima i drugim silama koje su im bile povezane po principu turkijskih konfederacija.

## Ime
Lično ime Seldžuk se prvi put pojavljuje kao «*Selcük*» u *[[Dede Korkut Kitabı|Knjizi starca Korkuta]]* i u ranijem *Sažetku turkijskih jezika* (oko 1074.) Mahmuda al-Kašgarija. Još uvijek nije jasno što znači ali postoji nekoliko akademskih hipoteza.

U današnjoj Turskoj ime čuvenog vojskovođe (*Selçuk*) je vrlo popularno muško ime a postoji i prezime *Selçuk*, mada pritom valja spomenuti anagrafske promjene koje je 1934. uvela rana Republika Turska  (*[[Zakon o prezimenu (Turska)|Zakon o prezimenu]]*).

## Povezano
* Seldžučka dinastija
* Seldžučko Carstvo
* Rumski sultanat u Anadoliji
* Osmanlijsko Carstvo

## Vanjske veze

## Napomene

## Izvori

## Bibliografija
*   s. v. Abdülkerim Özaydın, *Selçuk Bey*
*  
* 
* 
* 
*